ddrg/super_eurlex huggingface dataset:
KOMMISSIONENS BESLUTNING af 11. maj 1995 om visse beskyttelsesforanstaltninger med hensyn til hovdyr fra Australien (Tekst af betydning for EØS) (95/163/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 18, stk. 1, og

ud fra følgende betragtninger:

Der er rapporteret forekomst af japansk B-encephalitis på øen Badu (Mulgrave Island - Torres Strait - Queensland) i Australien;

denne sygdoms tilstedeværelse i Australien vil kunne udgøre en alvorlig fare for hovdyr i EF; der bør hurtigt træffes de nødvendige beskyttelsesforanstaltninger på EF-plan med hensyn til hovdyr, der kommer fra Australien;

som følge af situationen, bør der gælde tillægsbetingelser for midlertidig indførsel af registrerede heste, samt indførsel af hovdyr, der kommer fra Queensland (Australien);

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der kræves et tillægscertifikat underskrevet af de kompetente, centrale australske veterinærmyndigheder ved midlertidig indførsel af registrerede heste, samt indførsel af hovdyr, der kommer fra Queensland (Australien).

2. Det i stk. 1 omhandlede certifikat skal indeholde garantier for at heste er blevet vaccineret mod japansk B-encephalitis, den .......... (angiv dato), indenfor de seneste seks måneder men for mere end 30 dage siden.

Artikel 2

Medlemsstaterne ændrer de foranstaltninger, de anvender i henseende til Australien, for at efterkomme denne beslutning. De underretter Kommissionen herom.

Artikel 3

Denne beslutning finder anvendelse indtil den 31. juli 1995.

Artikel 4

Denne beslutning er rettet til medlemsstaterne.

Udfærdiget i Bruxelles, den 11. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.
KOMMISSIONENS BESLUTNING af 20. april 1995 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (95/158/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 1796/94 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved forordning (EF) nr. 3410/93 (4), særlig artikel 3, og

ud fra følgende betragtning:

Myndighederne i de berørte medlemslande har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 20. april 1995.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 187 af 22. 7. 1994, s. 1.

(3) EFT nr. L 8 af 10. 1. 1987, s. 1.

(4) EFT nr. L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

A. Datos que se retiran de la lista - Oplysninger, der skal slettes i listen - Aus der Liste herauszunehmende Angaben - Óôïé÷åßá ðïõ äéáãñÜöïíôáé áðü ôïí êáôÜëïãï - Information to be deleted from the list - Renseignements à retirer de la liste - Dati da togliere dall'elenco - Inlichtingen te schrappen uit de lijst - Informações a retirar da lista - Luettelosta poistettavat tiedot - Uppgifter som skall tas bort från förteckningen

>TABELPOSITION>

B. Datos que se añaden a la lista - Oplysninger, der skal anføres i listen - In die Liste hinzuzufügende Angaben - Óôïé÷åßá ðïõ ðñïóôßèåíôáé óôïí êáôÜëïãï - Information to be added to the list - Renseignements à ajouter à la liste - Dati da aggiungere all'elenco - Inlichtingen toe te voegen aan de lijst - Informações a aditar à lista - Luetteloon lisättävät tiedot - Uppgifter som skall läggas till i förteckningen

>TABELPOSITION>
KOMMISSIONENS BESLUTNING af 10. april 1995 om godkendelse af den af Sverige forelagte plan for godkendelse af virksomheder med henblik på samhandelen inden for Fællesskabet med fjerkræ og rugeæg (Kun den svenske udgave er autentisk) (Tekst af betydning for EØS) (95/141/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt om indførsel heraf fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 3, stk. 2, og

ud fra følgende betragtninger:

Sverige indsendte ved skrivelse af 23. februar 1995 en plan til Kommissionen;

planen er blevet gennemgået og har vist sig at opfylde betingelserne i direktiv 90/539/EØF, særlig bilag II;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Herved godkendes den af Sverige forelagte plan for godkendelse af virksomheder med henblik på samhandelen inden for Fællesskabet med fjerkræ og rugeæg.

Artikel 2

Sverige sætter inden den 1. april 1995 de nødvendige love og administrative bestemmelser i kraft for at gennemføre den i artikel 1 omhandlede plan.

Artikel 3

Denne beslutning er rettet til Sverige.

Udfærdiget i Bruxelles, den 10. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 303 af 31. 10. 1990, s. 6.
KOMMISSIONENS BESLUTNING af 11. april 1995 om ændring af beslutning 94/652/EF om udarbejdelse af en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler (95/142/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler (1), særlig artikel 3, og

ud fra følgende betragtninger:

Kommissionens beslutning 94/458/EF (2) fastsætter regler for forvaltningen af det videnskabelige samarbejde mellem medlemsstaterne og Kommissionen vedrørende levnedsmidler;

i Kommissionens direktiv 94/652/EF (3) er der fastsat en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler; i artikel 3 i direktiv 93/5/EØF er det fastsat, at der skal ske en ajourføring af oversigten og fordelingen af opgaverne mindst hver sjette måned;

oversigten over opgaverne skal udarbejdes og ajourføres under hensyntagen til behovet for sundhedsbeskyttelse inden for Fællesskabet samt til kravene i fællesskabslovgivningen inden for levnedsmiddelsektoren;

opgaverne skal fordeles på grundlag af den videnskabelige ekspertise og de til rådighed stående ressourcer i medlemsstaterne, navnlig i de institutter, som deltager i det videnskabelige samarbejde;

de i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Bilaget til beslutning 94/652/EØF om udarbejdelse af en oversigt og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 11. april 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 52 af 4. 3. 1993, s. 18.

(2) EFT nr. L 189 af 23. 7. 1994, s. 84.

(3) EFT nr. L 253 af 29. 9. 1994, s. 29.

BILAG

OVERSIGT OVER OPGAVER, DER SKAL UDFØRES AF MEDLEMSSTATERNE INDEN FOR RAMMERNE AF SAMARBEJDET FRA MEDLEMSSTATERNES SIDE VED DEN VIDENSKABELIGE GENNEMGANG AF SPØRGSMÅL VEDRØRENDE LEVNEDSMIDLER

>TABELPOSITION>
KOMMISSIONENS BESLUTNING af 6. april 1995 om bemyndigelse af Kongeriget Belgien, Den Franske Republik og Kongeriget Nederlandene til midlertidigt at tillade handel med hørfrø, der ikke opfylder kravene i Rådets direktiv 69/208/EØF (95/139/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter (1), senest ændret ved akten vedrørende Østrigs, Finlands og Sveriges tiltrædelse, særlig artikel 16,

under henvisning til anmodning fra Belgien, Frankrig og Nederlandene, og

ud fra følgende betragtninger:

I Belgien, Frankrig og Nederlandene har produktionen af hørfrø, der opfylder kravene i direktiv 69/208/EØF, været utilstrækkelig i 1994, og den kan ikke tilfredsstille efterspørgslen i disse lande;

det har ikke været muligt at dække behovene på tilfredsstillende måde ved at anvende frø fra andre medlemsstater eller fra tredjelande, der opfylder alle krav i nævnte direktiv;

Belgien, Frankrig og Nederlandene bør derfor for en periode, der udløber den 30. juni 1995, bemyndiges til at tillade handel med frø af ovennævnte art, der er undergivet mindre strenge krav;

det vil også være hensigtsmæssigt at bemyndige alle de øvrige medlemsstater til at tillade handel med sådanne frø, hvis handel hermed i medfør af denne beslutning er blevet tilladt i andre medlemsstater;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Kongeriget Belgien, Den Franske Republik og Kongeriget Nederlandene bemyndiges til indtil den 30. juni 1995 på deres område at tillade handel med højst 1 000 tons hørfrø (Linum usitatissimum L.) af kategorierne »certificeret frø af første generation«, »certificeret frø af anden generation« og »certificeret frø af tredje generation«, som ikke opfylder kravene i bilag II til direktiv 69/208/EØF vedrørende mindste spireevne. Denne maksimumsmængde gælder for alle tre medlemsstater under et.

Følgende betingelser skal være opfyldt:

a) spireevnen skal være mindst 90 % målt på rent frø

b) den officielle etiket skal bære påskriften: »mindste spireevne 90 %«.

Artikel 2

De øvrige medlemsstater bemyndiges til på de i artikel 1 fastsatte betingelser og med det formål, der ligger bag de af de nævnte medlemsstater fremsatte anmodninger, på deres område at tillade handel med frø, for hvilke handel tillades i medfør af artikel 1.

Artikel 3

Medlemsstaterne giver inden den 30. september 1995 Kommissionen og de øvrige medlemsstater meddelelse om, hvor store mængder frø der er certificeret og bragt i handelen på deres område i medfør af denne beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 6. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 169 af 10. 7. 1969, s. 3.
RÅDETS AFGØRELSE af 13. juni 1995 om indgåelse af aftalen mellem Det Europæiske Fællesskab og Den Kinesiske Folkerepublik om ændring af visse bestemmelser i den bilaterale MFA-aftale fra 1988 mellem Det Europæiske Fællesskab og Den Kinesiske Folkerepublik om handel med tekstilvarer (95/440/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger med Den Kinesiske Folkerepublik om en aftale om ændring af visse bestemmelser i den bilaterale MFA-aftale fra 1988 mellem Det Europæiske Fællesskab og Den Kinesiske Folkerepublik om handel med tekstilvarer (1);

denne aftale, der er paraferet den 14. december 1994, bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Den Kinesiske Folkerepublik om ændring af visse bestemmelser i den bilaterale MFA-aftale fra 1988 mellem Det Europæiske Fællesskab og Den Kinesiske Folkerepublik om handel med tekstilvarer godkendes på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Luxembourg, den 13. juni 1995.

På Rådets vegne

F. FILLON

Formand

(1) EFT nr. L 380 af 31. 12. 1988, s. 2. Aftalen er senest ændret ved brevveksling (EFT nr. L 94 af 26. 4. 1995, s. 107).
KOMMISSIONENS BESLUTNING af 29. maj 1995 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (95/193/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 1796/94 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved forordning (EF) nr. 3410/93 (4), særlig artikel 3, og

ud fra følgende betragtning:

Myndighederne i de berørte medlemsstater har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. maj 1995.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 187 af 22. 7. 1994, s. 1.

(3) EFT nr. L 8 af 10. 1. 1987, s. 1.

(4) EFT nr. L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

A. Datos que se retiran de la lista - Oplysninger, der skal slettes i listen - Aus der Liste herauszunehmende Angaben - Óôïé÷åßá ðïõ äéáãñÜöïíôáé áðü ôïí êáôÜëïãï - Information to be deleted from the list - Renseignements à retirer de la liste - Dati da togliere dall'elenco - Inlichtingen te schrappen uit de lijst - Informações a retirar da lista - Luettelosta poistettavat tiedot - Uppgifter som skall tas bort från förteckningen

>TABELPOSITION>

B. Datos que se añaden a la lista - Oplysninger, der skal anføres i listen - In die Liste hinzuzufügende Angaben - Óôïé÷åßá ðïõ ðñïóôßèåíôáé óôïí êáôÜëïãï - Information to be added to the list - Renseignements à ajouter à la liste - Dati da aggiungere all'elenco - Inlichtingen toe te voegen aan de lijst - Informações a aditar à lista - Luetteloon lisättävät tiedot - Uppgifter som skall läggas till i förteckningen

>TABELPOSITION>
KOMMISSIONENS BESLUTNING af 10. maj 1995 om ændring af beslutning 94/169/EF om fastlæggelse af en første liste over industriområder i tilbagegang, der berøres af mål nr. 2 som fastlagt i Rådets forordning (EØF) nr. 2052/88 (95/189/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til tiltrædelsesakten fra 1994,

under henvisning til Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 9, stk. 3, og

ud fra følgende betragtninger:

Kommissionen fastsatte ved beslutning 94/169/EF (3) en første liste over industriområder i tilbagegang, der berøres af mål nr. 2 som fastlagt i forordning (EØF) nr. 2052/88 som ændret, denne liste gjaldt for perioden 1994 til 1996 for de stater, der var medlemmer af Det Europæiske Fællesskab i dets sammensætning inden den 1. januar 1995;

ved beslutning 95/47/EF (4) ændrede Kommissionen førnævnte liste, således at den også kom til at omfatte Finland og Østrig;

det tekniske arbejde vedrørende afgrænsningen af de svenske mål 2-områder er nu afsluttet, og der bør derfor udarbejdes en liste over mål 2-områder i Sverige;

det fastsættes i artikel 9, stk. 6, i forordning (EØF) nr. 2052/88 som ændret, at Kommissionen undtagelsesvis kan antage en ansøgning fra Finland, Sverige eller Østrig om planlægning og iværksættelse af støtten under mål nr. 2 for hele perioden 1995 til 1999; Sverige har anmodet om anvendelse af denne bestemmelse og listen for denne medlemsstat vil derfor gælde for perioden 1995 til 1999;

Det Rådgivende Udvalg for Udvikling og Omstilling i Regionerne er blevet hørt -

VEDTAGET FØLGENDE BESLUTNING:

Artikel 1

I bilaget til beslutning 94/169/EF tilføjes den del, der er knyttet som bilag til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. maj 1995.

På Kommissionens vegne

Monika WULF-MATHIES

Medlem af Kommissionen

(1) EFT nr. L 185 af 15. 7. 1988, s. 9.

(2) EFT nr. L 337 af 24. 12. 1994, s. 11.

(3) EFT nr. L 81 af 24. 3. 1994, s. 1.

(4) EFT nr. L 51 af 8. 3. 1995, s. 17.

BILAG

>TABELPOSITION>
RÅDETS BESLUTNING af 22. maj 1995 om ændring af beslutning nr. 3092/94/EF om etablering af et fællesskabssystem til informering om ulykker i hjemmet og i fritiden (95/184/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, navnlig artikel 169,

under henvisning til forslag fra Kommissionen, og

ud fra følgende betragtninger:

I henhold til Rådets og Europa-Parlamentets beslutning nr. 3092/94/EF (1) er der for en fireårig periode etableret et fællesskabssystem til informering om ulykker i hjemmet og i fritiden;

det er nødvendigt at foretage en tilpasning af nævnte beslutning som følge af de tre nye medlemsstaters tiltrædelse af Fællesskabet -

VEDTAGET FØLGENDE BESLUTNING:

Artikel 1

Beslutning nr. 3092/94/EF ændres således:

1) Artikel 5, stk. 1, affattes således:

»De fællesskabsmidler, der skønnes nødvendige til systemets gennemførelse, beløber sig til 2 808 mio. ECU om året for perioden 1995-1997.«

2) I bilag I, punkt 5, tilføjes følgende i tabellen:

>TABELPOSITION>

Det samlede antal på »54« ændres til »65«.

Artikel 2

Denne beslutning anvendes fra ikrafttrædelsesdatoen for traktaten om Østrigs, Finlands og Sveriges tiltrædelse.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. maj 1995.

På Rådets vegne

A. MADELIN

Formand

(1) EFT nr. L 331 af 21. 12. 1994, s. 1.
KOMMISSIONENS BESLUTNING af 24. maj 1995 om ændring af beslutning 93/402/EØF om dyresundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika for at tage hensyn til forhold vedrørende staterne São Paulo og Minas Gerais (Brasilien) (Tekst af betydning for EØS) (95/183/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), ændret ved akten vedrørende Østrigs, Finlands og Sveriges tiltrædelse, særlig artikel 14, 15 og 16, og

ud fra følgende betragtninger:

Der er fastsat dyresundhedsmæssige betingelser og bestemmelser om udstedelse af sundhedscertifikat, som kræves ved indførsel af fersk kød fra Colombia, Paraguay, Uruguay, Brasilien, Chile og Argentina i Kommissionens beslutning 93/402/EØF (2), senest ændret ved beslutning 95/66/EF (3);

efter en forværring af sundhedstilstanden i staterne São Paulo og Minas Gerais iværksatte de brasilianske myndigheder foranstaltninger for at imødegå forværringen; trods disse bestræbelser blev de påregnede resultater ikke opnået;

det blev derfor besluttet, at indførsel af fersk kød fra de to stater skulle pålægges restriktioner med virkning indtil den 30. juni 1995;

den seneste kontrol, EF-inspektører har foretaget i Brasilien, viste, at sygdomssituationen i staterne São Paulo og Minas Gerais var blevet bedre;

trods denne forbedring er der stadig et problem i staten Minas Gerais, og der bør derfor pålægges en regionalisering for dette særlige område;

beslutning 93/402/EØF bør derfor ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 93/402/EØF affattes som angivet i bilaget til nærværende beslutning.

Artikel 2

Denne beslutning finder anvendelse fra dagen efter offentliggørelsen i De Europæiske Fællesskabers Tidende.

Dog tillader medlemsstaterne, at der fra Brasilien indføres fersk kød, der er produceret og udstedt certifikat for ifølge de bestemmelser, der var gældende forud for datoerne for anvendelse af denne beslutning, i tredive dage efter disse datoer.

Artikel 3

Denne beslutning er rettet til medlemsstaterne.

Udfærdiget i Bruxelles, den 24. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 179 af 22. 7. 1993, s. 11.

(3) EFT nr. L 56 af 14. 3. 1995, s. 19.

BILAG

»BILAG I

BESKRIVELSE AF DE SYDAMERIKANSKE OMRÅDER, DER ER AFGRÆNSET MED HENBLIK PÅ SUNDHEDSCERTIFIKATER

>TABELPOSITION>